kardosdrur/scandi-wiki huggingface dataset:
Nis Lorenzen

Nis Lorenzen (ved dåben: Nis Lorenzen Lilholt) (født 30. marts 1794 på gården Lilholt i Halk Sogn, død 14. marts 1860 sammesteds) var en dansk bonde og sognefoged, og var en af de første, der kæmpede for den danske sag i Slesvig.

Nis Lorenzen fastholdt arvegården Lilholt under landbrugskrisen i begyndelsen af 1800-tallet.Han blev i en ung alder både sognefoged og kirkeværge. Han blev valgt til Stænderforsamlingen ca. 1834 og i 1836 rejste han sig i Stænderforsamlingen og krævede indførelse af dansk øvrigheds- og retssprog i Slesvig. Det skulle være i de områder i Slesvig, hvor dansk var undervisningssprog. Det skete med følgende begrundelsen: "Embedsmanden er dog vel i landet for folkets skyld".

Kongens afgørelse i sprogsagen, bevirkede at Nis Lorenzen nægtede at deltage i stænderforsamlingens møder som en protest. Han var med til at arrangere den første sprogfest på Skamlingsbanken og var medstifter af Den Slesvigske forening. Ved borgerkrigens udbrud i marts 1848 var Nis Lorenzen med til at udsende et opråb, om at samle de slesvigske bønder på dansk side. Herefter beskæftigede han sig mindre og mindre med politik og overlod arbejdet til bl.a. Laurids Skau og H.A. Krüger.

Han er begravet på Halk Kirkegård.

Litteratur 
 Biografi i Dansk Biografisk Leksikon

Kilder og referencer 

Sønderjyllands historie
Personer fra Sønderjylland (i Danmark)
Danskere i 1800-tallet
Landmænd fra Danmark
Stænderdeputerede fra Slesvig
Personer i Dansk Biografisk Leksikon
Dannebrogsmænd
Bryggeri Skovlyst

Restaurant Bryggeri Skovlyst er et dansk mikrobryggeri og spisested i Hareskoven.

Bryggeriet blev indrettet i et gammelt traktørsted fra 1893 ved Hareskoven i 2004 af ægteparret Jan og Kasia Olsen.

I foråret 2007 blev bryggeriaktiviteterne på restaurationbryggeriet udskilt i et selvstændigt selskab under navnet Skovlyst Production A/S .

Fra 2015 har Bryggeri Skovlyst og Skovlyst Production A/S været adskilte virksomheder uden nogle fælles aktiviteter. Skovlyst Production A/S øl produceres fortsat i Polen, Frankrig og Østrig,  hvorimod Bryggeri Skovlyst udelukkende får produceret sit øl på egen matrikel.

Henvisninger

Eksterne henvisninger 
 www.bryggeriskovlyst.dk -  Resturanten og dennes øl

Mikrobryggerier fra Danmark
Bygninger, konstruktioner og anlæg i Furesø Kommune
Etableret i 2004
Hornbeer

Hornbeer er et dansk mikrobryggeri som har til huse på en gård i udkanten af Sæby i den nordlige del af Lejre Kommune.

Mikrobryggeriet drives af familien Sandgreen Jensen siden august 2018, og det blev etableret 7. maj 2008.

Bryggeriet nedbrændte dog i august samme år, og bryggeriet måtte brygge sine øl hos andre bryggerier indtil det i efteråret 2009 havde oprettet et nyt bryggeri.

Hornbeer blev i 2009, 2010, 2011 og 2013 kåret som årets bedste danske bryggeri af foreningen Danske Ølentusiaster.  Hornbeer har i alt 6 gange vundet titlen "Årets bedste ølnyhed"

Bryggeriet har mange øl i deres sortiment, men deler dem selv op i to kategorier, "hoppy" (dvs "humlede") og "malty" (dvs "maltede"). I første kategori er den mest humlede Imperial IPA, en India Pale Ale, og i anden kategori er Hornbock.

Se også 
 Bryggerier i Danmark

Referencer

Eksterne henvisninger 
 Hornbeer.dk – Bryggeriets hjemmeside.

Mikrobryggerier fra Danmark
Lokaliteter i Lejre Kommune
Etableret i 2008
Skagen Bryghus

Skagen Bryghus er et mikrobryggeri og spisested i Skagen.

Bryghuset blev etableret i 2005 i et nedlagt elværk i Skagen, tæt på byens centrum. René Diget Søgaard Sørensen er brygmester og direktør.

Bryggeriets første øl som blev lanceret 2006 var en pilsnerøl der blev døbt Drachmann efter digteren og maleren Holger Drachmann, en af byens kendte personligheder. Udover denne kan nævnes bl.a. Skawskum, en bayersk øl, Gl. Skagen, en India Pale Ale, Bundgarn, en porter samt Sylverster Guld, en guldøl opkaldt efter maleren og skuespilleren Leif Sylvester, som alle er en del af bryggeriets faste sortiment. 

Derudover har bryggeriet sæsonbestemte øl, f.eks. et sommersortiment som inkluderer Krøyer, en let pilsner opkaldt efter maleren P.S. Krøyer og Nordlys, en hvedeøl, samt julebryg (Klitnisse), påskebryg (Påsketrold) og en vinterøl dobbleltbocken Væltepeter.

Se også 
 Bryggerier i Danmark

Eksterne henvisninger 
 Skagenbryghus.dk – Bryggeriets hjemmeside.

Mikrobryggerier fra Danmark
Bryghus
Etableret i 2005
Baggårdsbryggeriet

Baggårdsbryggeriet var et dansk mikrobryggeri i Holsterbro.

Bryggeriet blev oprettet i 2004, og den første øl, juleportereren JuleFabel, blev lanceret 12. november samme år. Bryggeriet gik i betalingsstandsning 15. marts 2007, men oplevede en kort genoplivning i 2008-2009, hvorefter bryggeriet igen måtte lukke.

En del af bryggeriets sortiment overtoges af Nibe Bryghus, som bl.a. udsendte JuleFabel i 2009.

Henvisninger 

Mikrobryggerier fra Danmark
Etableret i 2004
Ophørt i 2009
Holstebro
Hans Nissen

Hans Nissen (ved dåben: Hans Nissen Søndergaard) (18. december 1788 i Hammelev – 18. maj 1857 sammesteds) var en sønderjysk bonde og var en af de første, der kæmpede for den danske sag i Slesvig. Han var en af de drivende kræfter bag Den Slesvigske Forening og formand for denne i mange år.

Hans Nissen fastholdt sin gård under landbrugskrisen i begyndelsen af 1800-tallet og han fik stor respekt for sin dygtighed, både blandt bønder og embedsmænd. I 1814 blev han udpeget som sandemand i Gram Herred. Det var en kongelig udnævnt nævning i alvorlige retssager. Han forsøgte at skaffe flere medlemmer til foreningen, blandt egnens bønder, hvilket også lykkedes. Hans Nissen trådte tilbage som formand for Den Slesvigske forening i 1846, hvilket bevirkede at foreningen tabte indflydelse.

Hans Nissens navn er indhugget på Skamlingsbankestøtten, sammen med 17 andre sønderjyders navne, som en tak for hans indsats.

Han er begravet på Hammelev Kirkegård.

Litteratur 
 Biografi i Dansk Biografisk Leksikon

Kilder og referencer 

Sønderjyllands historie
Personer fra Sønderjylland (i Danmark)
Danskere i 1800-tallet
Landmænd fra Danmark
Foreningsformænd fra Danmark
Personer i Dansk Biografisk Leksikon
Wintercoat

Wintercoat er et mikrobryggeri i Sabro tæt på Aarhus.

Bryggeriet blev etableret i 2002 af brygmester Niels Jørn Thomsen og hans hustru Dísa Fink, som har brygget øl siden 1970'erne. Bryggeriets kapacitet er 4x800 liter om ugen, og der anvendes "floor-malted" engelsk malt, og øllet pasteuriseres ikke.

Bryggeriets faste sortiment inkluderer bl.a. ESB, bryggeriets første øl af typen Extra Special Bitter, India Gold, en India Pale Ale, Oatmeal stout, en stout med bl.a. havre tilsat, More Please, en engelsk "session beer" med lav alkoholstyrke og Bitches Brew, en fransk/belgisk lys ale inspireret af jazzmusikeren Miles Davis. Derudover er der forskellige sæsonøl, såsom julebryggen Yule Ale, som bryggeren har brygget privat siden 1996, Tarbolton Bachelors Ale, en skotsk ale inspireret af den skotske digter Robert Burns og Aprilsnar, en hvedebock.

Eksterne henvisninger 
 Wintercoat.dk – Bryggeriets hjemmeside.

Mikrobryggerier fra Danmark
Etableret i 2002
Virksomheder i Aarhus Kommune
Poul Frode Wilspang

Povl Frode Vilspang (27. august 1901 i Nakskov – 1993 i Sverige) var værkfører ved Hillerød-Frederiksværk-Hundested Jernbane (HFHJ) hvor han var aktiv medlem og gruppeleder af modstandsgruppen region V (Sjælland) og arrestationsudvalget, hvor han deltog i diverse illegalle aktiviteter under anden verdenskrig.
Han ledede desuden projektet med at ombygge en lastbil (Ford AA 1930) til en pansret kampvogn, som fik navnet V3, som i dag kan ses på 
Frihedsmuseet.

Referencer 

 

Personer fra Frederiksværk
Modstandsfolk fra Danmark
Jernbanefolk fra Danmark
Danskere i 1900-tallet
Personer fra Nakskov
Lorenzo Mascheroni

Lorenzo Mascheroni (født 13. maj 1750 i Bergamo, død 14. juli 1800 i Paris) var en italiensk matematiker.
Han blev født nær Bergamo, Lombardiet. Til at starte med var han for det meste interesseret i humaniora (poesi og græsk). Men i sidste ende blev han professor i matematik i Pavia. 

I La geometria del compasso (Pavia, 1797) beviste han, at enhver geometrisk konstruktion, der kan laves med passer og lineal, også kunne gøres med passer alene. Men fortrinsretten til denne opfindelse bør tilfalde den danske matematiker Georg Mohr, der offentliggjorde beviset i 1672.

Referencer 

 

Matematikere fra Italien
Personer fra Bergamo
Anzère

Anzère er en lille landsby i kantonen Valais i Schweiz. Byen ligger i den brede Rhône-dal, tæt på Sion. Byen ligger på de sydvendte skråninger og er bygget i traditionel schweizisk stil. Området er et populært turistområde og er ifølge statistikken det sted i Schweiz, som har flest soltimer.

Turisme 
Anzère er bygget til turisme. Først og fremmest ski-turisme i vinterhalvåret, men også om sommeren er byen velbesøgt.

Området giver adgang til 40 km skiløjper med 15 individuelle pister, der betjenes af 11 skilifte og svævebaner (1 lukket gondolsvævebane (Anzère Svævebane), 2 stolelifte og 8 træklifte). Den længste samlede ud-i-ét nedkørsel hedder Les Rousses og er over 5 km lang. Der er en del restauranter oppe på bjerget til de mange turister.

Byen 
Såvel inden- som udendørs er der en række faciliteter i Anzères bymidte. Der er swimmingpools, supermarkeder, adskillige hoteller og lejligheder, barer og natklubber. Der findes både restauranter og butikker samt legeområder for børnene.

Der er underjordiske parkeringspladser under det meste af centrum, så bymidten er forbeholdt fodgængere.

Referencer

Eksterne henvisninger 
 Byens hjemmeside

Byer i Schweiz
Valais
Vintersportssteder i Schweiz
Firth of Forth

Firth of Forth er en fjord i Skotland. Mod vest er fjorden en fortsættelse af floden Forth. Mod øst udmunder fjorden i Nordsøen. Mod nord grænser fjorden op til Fife, Clackmannanshire og Stirling. Mod syd grænser fjorden op til Falkirk, West Lothian, City of Edinburgh og East Lothian. Floden Forth har tidevand helt op til Stirling, men overgangen mellem fjord og flod finder sted ved Kincardine-broen. 
 
Fjorden krydses blandt andet af Forth Bridge.

Øer i Firth of Forth 
Bass Rock
Craigleith
Cramond
Eyebroughy
Fidra
Inchcolm
Inchgarvie
Inchkeith
Inchmickery med Cow and Calf
Lamb
Isle of May

Eksterne henvisninger 

Skotlands geografi
Fjorde
Torn (sang)

"Torn" er en sang skrevet af Scott Cutler, Anne Preven og Phil Thornalley i 1993. Den blev oprindeligt indspillet af danske Lis Sørensen på albummet Under stjernerne et sted (1993), under titlen "Brændt", efter at være blevet oversat af Elisabeth Gjerluff Nielsen. Den blev produceret af Peter Biker og blev et stort radiohit. I 1995 indspillede det amerikanske rockband Ednaswap "Torn", hvis forsanger var Anne Preven. Bandet udgav sangen som single fra deres selvbetitlede debutalbum, uden at det blev noget hit. Ednaswap's version var præget af forvrængede guitarer, og havde en mørkere lyd.  Poul Bruun, daværende A&R på EMI-Medley og som havde udvalgt "Torn" til Lis Sørensens album, arbejdede i 1996 med den norske sangerinde Trine Rein. Han producerede, sammen med engelske Phil Thornalley "Torn" til Trine Rein, som blev hendes gennembrudshit i Danmark og blev et radiohit i Asien. I 1997 indspillede australske Natalie Imbruglia sin udgave af "Torn", der rent musikalsk er tættest på Trine Rein's version. Sangen blev et stort hit i USA og Europa, og har solgt mere end tre millioner eksemplarer på verdensplan.

Referencer

Sange fra 1995
Sange fra 1996
Sange fra 1997
Popsange
Rocksange
Gaelic Athletic Association

Gaelic Athletic Association (GAA, irsk Cumann Lúthchleas Gael) er en irsk organisation som fremmer gallisk idræt, specielt hurling og Gaelic football. GAA er organiseret efter Irlands traditionelle inddeling i counties, og er aktiv både i Irland og Nordirland. Den er øens største organisation, med 800 000 medlemmer. 

GAA blev grundlagt den 1. november 1884 Thurles, County Tipperary.  1885 blev reglerne fastlagt for Hurling og Gaelic Football og allerede 1887 fandt de første All-Ireland Championships i de to sportsarter. Grundlæggelsen af GAA har forbindelse med den nationale irske bevægelse i midten af det 19. århundrede. Foruden at dyrke gallisk sport er er det også foreningens formål at styrke den irske kultur.

Irske sportsarter i dag 
Gaelic football, Hurling og den af kvinder spillede variant Camogie er udbredt over alt i der republiken Irland og i den katolsk prægede del af Nordirland. Der er 800.000 medlemmer i GAA og 2.800 foreninger med ca. 180.000 spillere fra Gaelic Football og ca. 100.000 Hurlingspillere. Finalen i All-Ireland Championships, hvor også de nordirske Countys spiller med finder hvert år sted i Croke Park Stadion i Dublin.

Ekstern henvisning 
 The Official GAA Website 

Organisationer fra Irland
Sport i Irland
Gælisk fodbold
Reservat

Reservat kan henvise til flere emner; det er et område der er  reserveret til et bestemt formål, f.eks en bestemt befolkningsgruppe, mest kendt i sammenhængen indianerreservat. 

I dag, (2010), bruges ordet mest i forbindelse med naturbeskyttelse.

Reservattyper
 Naturreservat
 Fuglereservat
 Dyrereservat
 Vildtreservat
Billy Adamsen

Billy Adamsen (født 22. februar 1963) er lektor i sprog- og arbejdspsykologi og Danmarks første spindoktor. Han er uddannet mag.art. i litteraturvidenskab og massekommunikation, exam.art. og  Ph.d i sprogpsykologi fra Københavns Universitet. Han blev Danmarks første spindoktor, da statsminister Poul Nyrup Rasmussen i 1996 ansattte ham som sin personlige rådgiver. Adamsen forlod dansk politik efter folketingsvalget i 2001 og fungerede kortvarigt hos fagforbundet SiD, senere Fagligt Fælles Forbund (3F).

Erhverv 
I 2005 forlod Adamsen helt politik og blev direktør for ishockeyklubben Rødovre Mighty Bulls, som han i sæsonen 2007/2008 bl.a gjorde til danske pokalmestre. I 2008 forlod Adamsen Rødovre, og blev direktør for den nye multiarena i Malmø, Malmö Arena, og blev samtidig medlem af den svenske ishockeyklub Malmö Redhawks' advisory board.

Siden blev han ansat som strategidirektør hos kommunikationsbureauet Sylvester Hvid & Co. I december 2010 kom det frem at Adamsen igen gik ind i politik – nu som særlig rådgiver for økonomi- og erhvervsminister Brian Mikkelsen. Ansættelsen i de Konservatives ministerium varede dog kort, idet Adamsen ikke valgte at søge stillingen permanent efter at avisen BT offentliggjorde en række fortrolige breve, Billy Adamsen havde sendt til sin daværende tidligere arbejdsgiver, statsminister Poul Nyrup Rasmussen i perioden 1997-2002.

Forskning 
Sideløbende har Billy Adamsen også en videnskabelig karriere med eksterne lektorater og adjunkturer på  bl.a. Københavns Universitet, Roskilde Universitetscenter, Syddansk Universitet og Copenhagen Business School. Han er forfatter og har udgivet syv bøger, Tv – en god babysitter (1994), Tv og Computeren – gode babysittere (1995), Tv-valg og Tv-vælger (1996), En enkel sag – en tanke om enkeltsager og politik (1998), Spindoktor (2005). 
Bogen Spindoktor er om tiden hos Poul Nyrup Rasmussen.

I sin senere forskning har Billy Adamsen rettet sit fokus mod sprog- og arbejdspsykologiske emner som ledelse - ledelsespsykologi, arbejdsidentitet, trivsel, præstation og talent. I 2016 udgav han bogen  Demystifying Talent Management - a critical approach to the realities of talent og i 2019 var han medforfatter til bogen ‘Managing talent - understanding critical perspectives’, som begge er udkommet på Palgrave Macmillan . I 2021 udgav Billy Adamsen bogen 'Forstå din arbejdsidentitet' og arbejdsidentitets testen 'Arbejdsidentitet Pro', som er en videreudvikling af den amerikanske psykolog John L. Hollands 'vocational identity test', og tilpasset det 21 århundredes arbejdsmarked.

Referencer 

Spindoktorer
Faglitterære forfattere fra Danmark
Dansksprogede forfattere fra Danmark
Pelagio Antonio de Labastida y Dávalos

Pelagio Antonio de Labastida y Dávalos (21. marts 1816 – 4. februar 1891) var en mexikansk biskop og politiker. I begyndelsen af 1863 besøgte han pave Pius IX som udnævnte ham til ærkebiskop.

Katolske biskopper fra Mexico
Politikere fra Mexico
Ærkebiskopper
Brix-skalaen

Brix-skalaen (symbol °Bx) er en skala, som angiver indholdet af sukker i en vandopløsning, og som anvendes indenfor levnedsmiddelindustrien og vinfremstilling, hvor den angiver sukkerindholdet af produktet.  

Brix-skalan måler i  grader Brix (°Bx) som har definitionen 1 °Bx = 1 gram pr. 100 gram væske.
  
Skalaen er opkaldt  efter den tyske matematiker og ingeniør Adolf Ferdinand Wenceslaus Brix (1798-1870).

Lignende måleenheder
Blandt lignende målemetoder kan nævnes: 
Oechslegrader (°Oe) 
Klosterneuburger mostwaage (KMW)  
Baumé-grader.

Ekstern henvisning
Brugen af Brix-skalaen  på vingårde (engelsk)

Fodnote

Måleenheder
Guaymas

Guaymas er en havneby i den mexikanske delstat Sonora. Byen  er omtrent 117 kilometer syd for delstatens hovedstad, Hermosillo og nord for Ciudad Obregón. Guyamas er administrativt center for kommunen Heroica Guaymas de Zaragoza. Folketællinger fra 2005 viser et indbyggertal på 101.507 i byen.

Eksterne henvisninger 

Byer i Mexico
Etableret i 1769
Carl Mortensen

Laurits Carl Nikolaj Mortensen (født 23. februar 1861 i København, død 30. januar 1945 i Hellerup) var en dansk billedhugger og maler. 

Carl Mortensen var søn af arbejdsmand Jens Mortensen og Emma Larsine Christine født Knudsen. Han kom i billedskærerlære, besøgte Det tekniske Selskabs Skole og Kunstakademiet, hvorfra han fik afgangsbevis som modellerer (1886). Imidlertid lagde han sig efter maleri, særlig efter porcelænsmaleri, unika under glasuren, og hører i dette fag til den stab af dygtige kunstnere, som Den Kongelige Porcelænsfabrik benyttede. Blandt disse arbejder kan fremhæves Fad med Flagermus i disigt Maaneskin (solgt i Paris 1893). Han blev 1894 sendt til Sankt Petersborg for at sætte den kejserlige porcelænsfabrik ind i den danske fabriks teknik. En portrætbuste i porcelæn er købt til Statens Skulptursamling (udstillet 1896). Hans talrige tillidshverv afspejler et stærkt fagligt engagement, og han var medstifter af Dansk Skulpturforening.

Mortensen blev 14. oktober 1887 gift med Ida Amalie Hafvermann, datter af skomagermester Olaf Gustav Hafvermann og Caroline født Petersen.

Kilder

Eksterne henvisninger 
 

 

Malere fra Danmark
Porcelænsmalere
Billedhuggere fra Danmark
Danskere i 1800-tallet
Danskere i 1900-tallet
Personer fra København
Artikler fra 1. udgave af Dansk biografisk leksikon
R.L. Stine

Robert Lawrence Stine (født 8. oktober 1943) kendt som R.L. Stine og Jovial Bob Stine, er en amerikansk forfatter. Stine, som ofte kaldes "Stephen King af børnelitteratur," er forfatter af hundredvis af rædselsfiktions-romaner, herunder serierne Fear Street, Gåsehud, Rotten School, Mostly Ghostly og Rædselsrummet. Nogle af hans mindre kendte værker omfatter Space Cadets-trilogien, to Hark-gamebooks, den todelte roman The Beast og snesevis af joke-bøger.

Eksterne henvisninger 

 

Science fiction-forfattere fra USA
Gyserforfattere fra USA
Børnebogsforfattere fra USA
Navojoa

Navojoa er en by og en kommune i den mexikanske delstat Sonora. Kommunen har 187.598 indbyggere, og 159.313 af dem bor i byen.

Kendte personer fra Navojoa
 Álvaro Obregón, præsident i Mexico mellem 1920-1924
 Beatriz Adriana, sangerinde
 Valentín Elizalde, musiker

Byer i Mexico
Kommuner i Mexico
Karl Jensen (maler)

Karl Georg Jensen (22. november 1851 i Holstebro – 23. maj 1933 i Nyhuse ved Hillerød) var en dansk maler.

Karl Jensen blev som dreng sat i klejnsmedelære, kom til København 1871, blev svend og dimitteredes 1873 af C.V. Nielsen til Kunstakademiet, som han besøgte indtil 1879. Han var elev hos Harald Foss, og i begyndelsen af 8o'erne hjalp han Lorenz Frølich med dennes malerier til Frederiksborg. En betydningsfuld indflydelse på Jensens kunst fik to af hans kammerater, nemlig Ludvig Kabell og Karl Madsen.

Indtil midten af 1880'erne arbejdede Jensen udelukkende som landskabsmaler, men tog også arkitekturmaleriet op.

Han illustrerede bl.a. Oldskriftselskabets Skrifter og leverede tegninger til Tidsskrift for Kunstindustri,  Ude og Hjemme og Illustreret Tidende samt en række smukke landskabstegninger til Martinus Galschiøts Danmark (1887—93). Desuden arbejdede han i tre år i Rigsarkivet med tegninger af konge-sigillerne til Anders Thisets bog.

Litteratur 
 Hanna Nielsen, I skyggen af de andre : maleren Karl Jensen, 1851-1933, Holstebro Museum, 1995. .

Ekstern henvisning 
 

Malere fra Danmark
Personer fra Holstebro
Danskere i 1800-tallet
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Modtagere af Thorvaldsen Medaillen
Iguala de la Independencia

Iguala de la Independencia er en by og en kommune i den mexikanske delstat Guerrero. Byen er omtrent 102 kilometer fra delstatens hovedstad, Chilpancingo de los Bravo. Folketællinger fra 2005 viser et indbyggertal på 110 390 for byen. I hele kommunen bor der omtrent 130 000 innbyggere. Byen var et vigtigt centrum for Igualaplanen som blev ratificeret i byen den 24. februar 1821.

Byer i Mexico
Kommuner i Mexico
Anna Vigsø

Anna Vigsø er en dansk rapper (født d. 30. oktober 1994) der blev kendt som den første kvinde, der kvalificerede sig til MC's Fight Night (2010 og 2011) siden Natasja. Hun har efterfølgende deltaget i battleligaen Rap Slam battles, og har i alt haft 4 skrevne battles.
Vigsø udgav sin debut EP ”Under overfladen” i 2016, der blev belønnet med 2 nomineringer til GAFFA-prisen ”årets urbane udgivelse” og ”årets kvindelige artist”. EP’ens lyrik blev særligt sat i fokus i både GO' Morgen Danmark, Politiken og i Vi ses hos Clement, hvor hun blev præsenteret som: ”Rapperen der får Suspekt til at lyde som dansk top bandet Kandis”.
I 2017 udgav hun opfølger EP'en "Brud". 

I 2018 lavede hun tracket Hende Der Slap Væk med Pede B, til hans plade Sparring.  

I 2020 udgav hun under kunstnernavnet NØX nummeret Nu, der blev Månedens Kanon i talentprojektet KarriereKanonen.

Kilder og henvisninger
 

Rappere fra Danmark
SC Pick Szeged

SC Pick Szeged er en ungarsk håndboldklub, der blev grundlagt i 1961.

Aktuel trup

Spillertruppen 2019-20 

Målvogter
 16  Roland Mikler
 32  Mirko Alilović
 52  Martin Nagy
Venstre fløj
8  Jonas Källman
 10  Stefán Rafn Sigurmannsson
Højre fløj
 17  Bogdan Radivojević
 24  Mario Šoštarič
Stregspiller
 22  Matej Gaber
 27  Bence Bánhidi
 45  Miklós Rosta 

Venstre back
9  Richárd Bodó
 15  Nik Henigman
 21  Alen Blažević
Playmaker
 14  Joan Cañellas
 44  Dean Bombač
 89  Dmitrij Sjitnikov
Højre back
5  Jorge Maqueda
7  Luka Stepančić
 37  Stanislav Kašpárek

Resultater 
Nationale mesterkaber:
Vinder: 1996, 2007, 2019
2'er: 1985, 1994, 2002, 2003, 2004, 2005, 2006, 2008, 2009, 2010, 2011, 2012, 2013, 2014, 2015, 2016, 2017, 2019
3'er: 1979, 1983, 1986, 1990, 1993, 1995, 1997, 1998, 1999, 2000, 2001

Ungarsk pokalturnering:
Vinder: 1977, 1982, 1983, 1993, 2006, 2008, 2019

EHF Champions League:
 Kvartifnalist: 1996/97, 2003/04, 2014/15, 2016/17, 2018/19

Cup Winners' Cup:
Semifinalist: 1982/83, 1983/84, 1993/94

EHF Cup:
Vinder: 2014

EHF City Cup:
Semifinalist: 1995/96

Håndboldklubber fra Ungarn
Etableret i 1961
Szeged
Emil Andersen (maler)

Christian Emil Andersen (født 2. december 1817 i København, død 4. december 1845 sammesteds) var en dansk maler.

Emil Andersen kom allerede 1829 på Kunstakademiet, vandt 1835 den lille, 1839 den store sølvmedalje, men konkurrerede 1839, 1841 og 1843 uden held om guldmedaljen; vandt 1841 Den Neuhausenske Præmie for Fremstillingen i Templet. 1842 var han i Paris og München med Edvard Lehmann og Julius Friedlænder. I 1842 udførte en altertavle til Wedel Kirke i Holsten, Kristus i Emaus. Et af hans sidste arbejder, Den barmhjertige Samaritan (1844) hænger på Thorvaldsens Museum. I 1839 malede han et billede, som ved sit lune og en naturlig karakteristik er blevet et af hans populæreste malerier, Familien i Skoven, som overraskes af en pludselig regnbyge.

Referencer

Eksterne henvisninger 
 
 

Malere fra Danmark
Danskere i 1800-tallet
Modtagere af De Neuhausenske Præmier
Personer fra København